Publication: Magyar Közlöny
Issue: MK-2005-171 (Year: 2005, Number: 171)
Era: 2004-2010
Section: 1997. évi XXX. törvény (Jht.) és egyéb – jogszabályok betartásának ellenõrzéséhez szolgáló adatokat kell jelenteni.
Paragraph Index: 537

1997. évi XXX. törvény (Jht.) és egyéb – jogszabályok betartásának ellenõrzéséhez szolgáló adatokat kell jelenteni. A 6DB tábla részletezi a jelzálog-hitelintézet EUR, USD és CHF-ben nyilvántartott hiteleit, befektetéseit, a fedezeteit, a 6DA tábla forintban összegzi a kiemelt három devizában, továbbá az egyéb devizákban és a forintban nyilvántartott kockázatvállalásokkal kapcsolatos adatokat. Az adatok kitöltéséhez a jelzálog-hitelintézetek által készített és a Felügyelet által jóváhagyott fedezet nyilvántartási szabályzat az irányadó. Ebben a táblázatban közölt adatoknak meg kell egyezniük a fedezet-nyilvántartási szabályzatban meghatározott forrásokkal, a hitel-, ingatlan-, értékpapír-, számviteli és jelzáloglevél-nyilvántartásokkal. 1.01 Jelzáloghitelekbõl eredõ tõkekövetelések állománya sorban a hitel futamidejére vonatkozó hátralévõ teljes tõkekövetelés összegét kell szerepeltetni. 1.02. Jelzáloghitelekbõl eredõ kamatkövetelések állománya sorban a hitel futamidejére vonatkozó hátralévõ teljes kamatkövetelés összegét kell feltüntetni. Az 1.03.1, 1.03.2, 1.03.3 sorokban külön kell kimutatni – a futamidõ még hátralévõ idõszakára vonatkozóan – az öt évnél hosszabb, az öt éves, valamint az öt évnél rövidebb futamidejû jelzáloghiteleknek a teljes jelzáloghitel állományhoz viszonyított arányát. Az arányt két tizedesig százalékban kell kimutatni. A hitelállomány szerzõdéses futamidejének megállapításánál a futamidõ kezdõ napja a szerzõdéskötés, utolsó napja az utolsó tõketörlesztés dátuma. A hiteldöntések meghozatalakor a hitelintézetnek figyelembe kell venni a futamidõknek – a Jht. törvényben – elõírt arányát. Az 1.08.1 Állampapír a pótfedezetbõl és az 1.08.2 Állami készfizetõ kezességvállalással kibocsátott értékpapír a pótfedezetbõl sorokban az értékpapírokat a nyilvántartási értéken kell szerepeltetni. A külön nem részletezett állományi és számított adatokat értelemszerûen a jogszabályi elõírásoknak megfelelõen kell kimutatni. Az arányszámokat két tizedesig százalékban kell feltüntetni. Külön soron (felbontott szerzõdések) kell szerepeltetni azon szerzõdések darabszámát és az általuk érintett hitelállomány összegét, melyek valamilyen ok (elállás vagy felmondás) miatt a beszámolási idõszakban megszüntetésre kerültek. A 2. táblarészben feltüntetésre kerülõ kibocsátott és forgalomba lévõ jelzáloglevelek adatainál a sorok száma nem korlátozott, a felsorolást folytatni kell mindaddig, amíg az összes jelzáloglevél kimutatásra nem kerül.

Source: https://magyarkozlony.hu/hivatalos-lapok/cc55bf5e9cdda2583f6e1132c33d135c72417f90/dokumentumok/c090098feb6daa75ed35cc6dfdace37fc03cc91c/letoltes